شەفەق نیوز/ هێزیگ
ئەمنی، ئمڕوو چوارشەممە، تەرم کەسیک نەناسریاگ لە خوەرهەڵات بەغداد دیەو، و چەکدارەیلیگ
نەناسریاگ لە باکوور پایتەخت تەقە لە مەدەنیبگ کردن.
سەرچەوەیگ ئەمنی
خەوەردا ئاژانس شەفەق نیوز ؛ ک هێزیگ ئەمنی لە ناوچەی حسێنیەی مەعامل لە خوەرهەڵات
بەغداد تەرم پیاویگ دیەو وەخنکیاگی کوشیاگە.
سەرچەوەگە ئەرا
ئاژانس شەفەق نیوز خەوەردار کریا لە تەرم کەسیگ نەناسریاگ لە میدان چووڵیگ، و رەسیە
شوون رووداوەگە و لێکۆڵینەوە کردەو و تەرمەگە ئەرا پزشک دادوەری برد ئەرا
ئاشکراکردن شناسنامەی و داین تەرمەگە وەدەس کەسوکارەیلی.
لە باکوور بەغداد
پایتەخت، سەرچەوەگە ئاماژە کرد ک چەکدارەیلیگ نەناسریاگ لە تفەنگەیلیان تەقە وەرەو
مەدەنییگ لە نزیک بانزینخانەی بێت فنجان لە ناوچەی حورییە کردن، ک بویە هووکار زەخمداربوین
سەختیگی.
سەرچەوەگە وتیش؛ دەوریەی نزیکیگ لە شوون رووداوەگە
رەسی ئەرا لێکۆڵینەوە و زەخمدارەگە بردە خەسەخانەی نزیکیگ
